Държавен вестник, бр. 110, 2020 г., стр. 23

БРОЙ  110	
Д Ъ Р Ж А В Е Н  В Е С Т Н И К 	
СТР.  23  
Раздел II
Правомощия на министъра
Чл. 6. Министърът на икономиката:
1. упражнява правата на собственост на 
държавата в предприятието;
2. назначава и освобождава членовете 
на Управителния съвет, в т. ч. председател, 
изпълнителен директор и заместник изпъл-
нителен директор;
3. одобрява плана за дейността на ДП 
„ДПК“ през текущата календарна година и 
годишния отчет за дейността на предприя-
тието през предходната календарна година, 
които са публични;
4. одобрява плана за управление на сред-
ствата за съответната година и тригодишните 
бюджетни прогнози едновременно с плана 
за дейността на ДП „ДПК“ през текущата 
календарна година.
Раздел III
Управителен съвет
Чл. 7. (1) Управителният съвет на ДП 
„ДПК“ се състои от трима членове, в т. ч. 
председател, изпълнителен директор и за-
местник изпълнителен директор.
(2) Управителният съвет на предприятието 
осъществява управлението на дейността, сто-
панисването, поддържането и опазването на 
предоставеното му имущество и използването 
му по предназначение, като:
1. разработва и предлага за утвърждава-
не от министъра на икономиката проект на 
правилник за устройството и дейността на 
ДП „ДПК“, измененията и допълненията му 
за внасяне в Министерския съвет;
2. одобрява структурата и числеността на 
персонала по предложение на изпълнителния 
директор, както и правила за определяне 
размера на работната заплата на персонала 
на предприятието;
3. приема вътрешен правилник за дейността 
на предприятието;
4. приема план за дейността на предприяти-
ето за текущата календарна година и годишен 
отчет за дейността през предходната;
5. взема решения за размера, вида и раз-
пределението на средствата за осъществяване 
на основния предмет на дейност на предпри-
ятието за съответната година и ги предлага 
на министъра на икономиката за одобряване;
6. осъществява контрол върху приходите 
и разходите на предприятието;
7. приема годишния финансов отчет на 
предприятието;
8. разглежда докладите на вътрешния одит 
и следи за изпълнението на препоръките;
9. утвърждава бюджетните параметри на 
предприятието в съответствие с одобрените 
параметри на държавния бюджет за съответ-
ната година и ги изпраща в Министерството 
на икономиката;
10. приема проекти на бюджет и средно-
срочни бюджетни прогнози и ги изпраща в 
Министерството на икономиката в сроковете 
на бюджетната процедура;
11. ежегодно до 28 февруари представя на 
министъра на икономиката информация за 
функционирането, адекватността, ефикасност-
та и ефективността на системите за финансово 
управление и контрол в предприятието за 
предходната година;
12. взема решения за продажба или за лик-
видация на дълготрайни материални активи, 
за учредяване на вещни права и за отдаване 
под наем на движими или недвижими вещи, 
съгласно приложимото законодателство;
13. определя броя на териториалните звена 
на предприятието в страната;
14. изпълнява други функции, свързани с 
предмета на дейност на предприятието.
(3) Управителният съвет осъществява функ-
циите си по ред, определен в правилата за 
работа на Управителния съвет на ДП „ДПК“, 
които уреждат най-малко задълженията на 
членовете, организацията и провеждането 
на заседанията и изпълнението на взетите 
решения.
Чл. 8. (1) Членовете на Управителния съвет 
и изпълнителният директор на ДП „ДПК“ се 
назначават от министъра на икономиката при 
условията и по реда на Закона за публичните 
предприятия, Правилника за неговото прила-
гане и приложимото законодателство.
(2) Членовете на Управителния съвет са 
длъжни да изпълняват задълженията си в 
интерес на предприятието, както и да не 
разгласяват информация, станала им извест-
на при или по повод изпълнение на техните 
задължения, ако това би могло да повлияе 
негативно върху дейността и развитието на 
предприятието.
Чл. 9. (1) Управителният съвет може да 
взема решения, ако присъстват най-малко 
половината от членовете му лично или пред-
ставлявани от друг член на съвета. Присъст-
ващ член не може да представлява повече 
от един отсъстващ. За представляването е 
необходимо изрично пълномощно за всеки 
конкретен случай.
(2) Решенията на Управителния съвет се 
вземат с обикновено мнозинство.
(3) Управителният съвет може да взема ре-
шения и неприсъствено, ако всички членове са 
заявили писмено съгласието си за решението.
Чл. 10. (1) Управителният съвет заседава 
най-малко един път месечно.
(2) Заседанията на Управителния съвет се 
ръководят от председателя, а в негово отсъст-
вие – от упълномощен от него член на съвета.
(3) За заседанията на Управителния съвет 
се водят протоколи, които се подписват от 
всички присъстващи членове.